1931

Dit jier makket ûnderdiel út fan it desennium fan 'e 1930-er jierren.
## Foarfallen
;jannewaris
* 19 - Yn Londen mislearret de earste rûnetafelkonferinsje oer de takomst fan Britsk-Ynje trochdat it Yndysk Nasjonaal Kongres wegeret om oan te skowen salang't syn foaroanman Mahatma Gandhi troch de Britten fêstholden wurdt.
* 25 - De Britsk-Yndyske foaroanman Mahatma Gandhi wurdt frijlitten út Britske finzenskip (nei't er oppakt wie fanwegen syn ynbrek op it sâltmonopoalje fan 'e Britske oerheid yn Ynje).
;febrewaris
* 17 - Yn Britsk-Ynje fine de earste besprekkings plak tusken Lord Irwin, de Britske ûnderkening, en de lânseigen lieder Mahatma Gandhi.
* 30 - Komt as datum foar yn 'e Revolusjonêre kalinder fan 'e Sovjet-Uny.
;maart
* 5 - Yn Britsk-Ynje slute Lord Irwin, de Britske ûnderkening, en de lânseigen lieder Mahatma Gandhi it Irwin-Gandhi-pakt. Neffens dy oerienkomst jout Gandhi syn Yndysk Nasjonaal Kongres foarearst de striid foar ûnôfhinklikheid op en wurdt de kampanje fan boargerlike oerhearrigens stillein. De Britten litte alle finzen nommen aktivisten frij, betelje skealeasstellings út oan lju dy't ûnder harren hurde optreden te lijen hân hawwe, en stelle harren iepen op by nije ûnderhannelings oer mear Yndysk selsbestjoer.
* 5 - Yn it Feriene Keninkryk rjochtet sir Oswald Mosley de Nije Partij op, de earste faksistyske politike partij yn dat lân.
;april
* 1 - By in swiere ierdbeving yn Nikaragûa wurdt de haadstêd Managua fierhinne ferwoastge. Der falle mear as 2.000 deaden.
* 14 - Nei in grutte ferkiezingsoerwinning fan 'e linkse, republikeinske partijen yn Spanje nimt de ympopulêre kening Alfûns&nbsp;XIII de wyk nei Frankryk. Syn tsjinstanners beskôgje dat as in *[[de facto]]* abdikaasje, en roppe de Twadde Spaanske Republyk út.
;maaie
* 3 - Yn New York komt it Empire State Building ree, it heechste gebou fan 'e wrâld.
;juny
* 10 - Noarwegen beset East-Grienlân. Dit liedt ta in konflikt mei Denemark.
;july
* 27 - By in steatsgreep yn Sily wurdt diktator Carlos Ibáñez del Campo ôfset, dy't útwykt nei Argentynje. Neitiid falt Sily ta proai oan in perioade fan folsleine anargy.
* 29 - Taede Zijlstra, Pieter Helfrich en Klaas de Jager winne yn Frjentsjer de 80ste PC. Pieter Helfrich wurdt útroppen ta kening.
;augustus
* 2 - By it in referindum sprekt mear as 99% fan 'e befolking fan Kataloanje him út foar autonomy binnen de Twadde Spaanske Republyk.
* 12 - By wettersneed yn Sina oerstreamt de rivier de Jangtse. Der komme 8.000 minsken om.
* 25 - Yn it Feriene Keninkryk foarmet premier Ramsay MacDonald in regear fan nasjonale ienheid yn ferbân mei de oangeande ekonomyske krisis.
;septimber
* 18 - By it Mukden-ynsidint yn 'e neite fan 'e Sineeske stêd Mukden (no: Shenyang) wurdt in bomoanslach útfierd op in spoarline yn súdlik Mantsjoerije, dy't ûnder Japansk tafersjoch stiet.
* 19 - Nei oanlieding fan it Mukden-ynsidint docht Japan in ynfal yn noardeastlik Sina en begjint mei de besetting fan Mantsjoerije.
;oktober
* 11 - Yn Dútslân foarmje in stikmannich ekstreem-rjochtse organisaasjes, wêrûnder de NSDAP, by in reuseftige demonstraasje yn Bad Harzburg it Harzburger Front.
* 14 - Yn Spanje wurdt de skieding tusken tsjerke en steat ynfierd.
* 24 - Maffiabaas Al Capone wurdt yn 'e Feriene Steaten foar belestingûntdûking feroardiele ta 11 jier finzenisstraf en in jildboete fan $50.000.
;desimber
* 1 - De twadde rûnetafelkonferinsje oer de takomst fan Britsk-Ynje einiget sûnder dat der foarútgong boekt is. De Yndyske nasjonalisten, oanfierd troch Mahatma Gandhi, bliuwe by harren minimumeask fan folslein yntern selsbestjoer, wylst de Britten dêr neat fan witte wolle.
* 1 - De Sovjet-Uny skaft de Revolúsjonêre kalinder ôf.
* 10 - Yn Spanje wurdt in nije, progressive grûnwet oannommen, dy't û.m. de earder ynstelde skieding fan tsjerke en steat formalisearret en de ynfiering fan it frouljuskiesrjocht regelet.
* 16 - Yn Dútslân rjochtsje de sosjalistyske SPD en oare linke organisaasjes it Eiserne Front op dat him keart tsjin sawol ekstreem-rjochts as de kommunistyske KPD.
;datum ûnbekend
* simmer - De Twadde Koerdysk-Arabyske Oarloch brekt út yn noardlik Irak.

## Berne
;jannewaris
* 22 - Galina Zybina, Russysk atlete († 2024)
;febrewaris
* 1 - Klaas Bruinsma, Frysk oersetter († 2018)
* 1 - Ton Frinking, Nederlânsk politikus († 2022)
* 2 - Dries van Agt, premier fan Nederlân († 2024)
* 5 - Wim van Eekelen, Nederlânske VVD-politikus († 2025)
* 12 - Tine de Vries, Frysk reedrydster († 2014)
* 18 - Reinier Paping, Nederlânsk maratonrider († 2021)
* 23 - Harry Langman, Nederlânsk ekonoom en politikus († 2016)
* 26 - Josephine Tewson, Ingelsk aktrise († 2022)
;maart
* 2 - Michail Gorbatsjov, Russysk politikus en lieder fan 'e Sovjet-Uny († 2022)
* 3 - Piet Bambergen, Nederlânsk akteur († 1996)
* 11 - Rupert Murdoch, Amerikaansk mediamagnaat
* 18 - Albert Rinia, Frysk keatser († 2005)
* 23 - Evgeny Grisjin, Russysk reedrider († 2005)
;april
* 2 - Gerrit Noordzij, Nederlânsk typograaf en letterûntwerper († 2022)
* 15 - Tomas Tranströmer, Sweedsk dichter en oersetter († 2015)
* 16 - Piet de Visser, Nederlânsk politikus  († 2012)
* 21 - René van Vooren, Nederlânsk akteur en produsint († 1998)
* 22 - Siem Vroom, Nederlânsk akteur († 1985)
* 26 - Cor Hoekstra (Cork), Frysk cartoonist († 1996)
;maaie
* 2 - Theo Sontrop, Nederlânsk dichter, letterkundige en útjouwer († 2007)
* 4 - Jan Pesman, Nederlânsk reedrider († 2014)
* 5 - Greg, Waalsk striptekener († 1999)
* 13 - Martin Schröder, oprjochter fan loftfeartmaatskippij Martinair († 2024)
* 16 - Johan Jansen, Frysk keatser († 2001)
;juny
* 18 - Geeske Krol-Benedictus, Frysk politika († 2025)
* 22 - Henk Vonhoff, Nederlânsk politikus († 2010)
* 25 - Glenmor, Bretonsk sjonger († 1996)
;july
* 30 - Wies van Dongen, Nederlânsk hurdfytser († 2022)
* 31 - Iwan Rebroff, Dútsk sjonger († 2008)
;augustus
* 1 - Cor van der Gijp, Nederlânsk fuotballer († 2022)
* 7 - Nils Århammar, Sweedsk taalkundige († 2022)
* 16 - Kakuichi Mimura, Japansk fuotballer († 2022)
* 18 - Oleg Gontsjarenko, Oekraynsk reedrider († 1986)
* 18 - Hans van Mierlo, Nederlânsk politikus († 2010)
* 20 - Anne Hellinga, Frysk skriuwer († 2004)
* 22 - Maurice Gee, Nijseelânsk skriuwer
* 25 - Peter Gilmore, Ingelsk akteur (*Onedin Line*) († 2013)
* 28 - Cristina Deutekom, Nederlânsk operasjongster
* 30 - Emmy Eerdmans, Nederlânsk keunstneresse († 2024)
;septimber
* 10 - Philip Baker Hall, Amerikaansk akteur († 2022)
* 22 - Fay Weldon, Ingelsk skriuwster († 2023)
* 30 - Jan J. van der Hoorn, Nederlânsk reedrider († 2016)
;oktober
* 7 - Desmond Tutu, Súdafrikaansk aartsbiskop en minskerjochte-aktivist († 2021)
* 10 - Jan Schurer, Frysk politikus († 1989)
* 19 - Rubens de Falco, Brazyljaansk akteur († 2008)
* 31 - Tamara Rylova, Russysk reedrydster († 2021)
;novimber
* 13 - Ank Reinders, Nederlânsk sopraan († 2024)
* 15 - Jan Terlouw, Nederlânsk politikus en skriuwer († 2025)
* 23 - Jan J. Bijlsma, Frysk skriuwer/dichter en ûnderwizer († 2021)
* 26 - Hitoshi Kodama, Japansk taalkundige († 2021)
* 28 - Rinus Ferdinandusse, Nederlânsk skriuwer († 2022)
;desimber
* 13 - Johannes de Groot, Frysk keatser († 1955)
* 17 - Yvonne Keuls, Nederlânsk skriuwster († 2025)
* 29 - Joets, Frysk muzikant († 2008)

## Ferstoarn
;febrewaris
* 14 - Jan Paardekoper, Nederlânsk komponist, dirigint en pianist (* 1875)
* 28 - Jetze Doorman, Frysk skermer (* 1881)
;april
* 4 - André Michelin, Frânsk ûndernimmer (* 1853)
;july
* 17 - Nicolae Paulescu, Roemeensk fysiolooch, ûntdekker fan 'e ynsuline (* 1869)
;augustus
* 31 - David Pendleton Oakerhater, Amerikaansk predikant (* 1847)
;oktober
* 18 - Thomas Edison, Amerikaansk útfiner (* 1847)
;desimber
* 16 - René Borjas, Oerûguayaansk fuotballer (* 1897)
* 24 - Fleanende Hauk (*Flying Hawk*), opperhaad fan 'e Lakota en skiedkundige (* 1854)